OpenLLM-France/wikimedia huggingface dataset:
# Orgeans-Blanchefontaine

Orgeans-Blanchefontaine és un municipi francès situat al departament del Doubs i a la regió de Borgonya - Franc Comtat. L'any 2007 tenia 46 habitants.

## Demografia
### Població

El 2007 la població de fet d'Orgeans-Blanchefontaine era de 46 persones. Hi havia 20 famílies de les quals 8 eren unipersonals (4 homes vivint sols i 4 dones vivint soles), 8 parelles sense fills i 4 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 26 habitatges, 19 eren l'habitatge principal de la família, 5 eren segones residències i 2 estaven desocupats. 23 eren cases i 2 eren apartaments. Dels 19 habitatges principals, 14 estaven ocupats pels seus propietaris, 4 estaven llogats i ocupats pels llogaters i 1 estava cedit a títol gratuït; 1 tenia dues cambres, 2 en tenien tres, 2 en tenien quatre i 14 en tenien cinc o més. 17 habitatges disposaven pel capbaix d'una plaça de pàrquing. A 7 habitatges hi havia un automòbil i a 10 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Orgeans-Blanchefontaine el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 0 | 75 a 79 | 0 |
| 0 | 70 a 74 | 4 |
| 4 | 65 a 69 | 0 |
| 0 | 60 a 64 | 4 |
| 0 | 55 a 59 | 0 |
| 4 | 50 a 54 | 0 |
| 0 | 45 a 49 | 4 |
| 0 | 40 a 44 | 0 |
| 8 | 35 a 39 | 0 |
| 0 | 30 a 34 | 8 |
| 0 | 25 a 29 | 0 |
| 8 | 20 a 24 | 0 |
| 0 | 15 a 19 | 0 |
| 8 | 10 a 14 | 0 |
| 12 | 5 a 9 | 4 |
| 4 | 0 a 4 | 0 |

## Economia

El 2007 la població en edat de treballar era de 31 persones, 28 eren actives i 3 eren inactives. De les 28 persones actives 26 estaven ocupades (16 homes i 10 dones) i 2 estaven aturades (1 home i 1 dona). De les 3 persones inactives 2 estaven estudiant i 1 estava classificada com a «altres inactius».

### Activitats econòmiques

L'any 2000 a Orgeans-Blanchefontaine hi havia 5 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ Population et logements par commune depuis le recensement de 1962 (1961 pour les Dom) à 1999 (francès)
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* Résumé statistique Fitxa resum de dades estadístiques d'Orgeans-Blanchefontaine a l'INSEE.
* Évolution et structure de la population Fitxa amb el detall de dades d'Orgeans-Blanchefontaine a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Jordi Colonques i Bellmunt

Jordi Colonques i Bellmunt (Vila-real, Plana Baixa, 1976) és doctor en biologia, escriptor, il·lustrador i músic valencià.

## Bibliografia

* Tothom sap que dos i dos fan quatre (1999, Ajuntament de Vila-real). Guanyadora del Premi de Narrativa Ciutat de Vila-real 1998
* El ventre (2002, Ajuntament de Catarroja). Guanyadora del Premi Benvingut Oliver de Catarroja, 2001
* Intersticial (2008, autopublicació)
* Sang i fetge (2002, Bròsquil). Guanyadora del Premi de Narrativa Vila de Puçol 2001
* Món animal (2011, Onada). Guanyadora del Premi de Narrativa Vila de Puçol 2010
* La rebel·lió dels plasticanimals (2013, Onada)
* Finalista del XXVIII Premi de Novel·la Ciutat d'Alzira (2016) i Premi a la Millor Novel·la VLC Negra (2018) amb Napalm, escrita amb Joan Canela.
* Llibre de morts. Premi Ciutat d'Elx 2020 en la categoria de narrativa.

## Referències

* ↑ Novel·listes vila-realencs (pdf). Vila-real: Biblioteca Vila-real, p. 5-6.
* ↑ «Colonques Bellmunt, Jordi». Institució de les Lletres Catalanes, 15-07-2015. [Consulta: 8 juliol 2017].
* ↑ «Jordi Colonques contagia su risa al jurado del Vila de Puçol, por lo que verá su obra publicada» (en castellà). Ajuntament de Puçol, 26-10-2010. [Consulta: 8 juliol 2017].
* ↑ Garcia, Joanjo. «Premis Ciutat d'Alzira 2015». Editorial Bromera. [Consulta: 8 juliol 2017].
* ↑ «Guanyadors Premi Ciutat d'Elx 2020». [Consulta: 27 novembre 2020]. Arxivat 30 de novembre 2020 a Wayback Machine. «Còpia arxivada». Arxivat de l'original el 2020-11-30. [Consulta: 27 novembre 2020].

## Enllaços externs

* San Abdón, Josep Manuel. «Entrevista amb Jordi Colonques». Converses i lectures, 20-11-2011.
* «Jordi Colonques presenta "Món animal"» (vídeo). Escriptors Valencians TV. Onada edicions, 12-12-2011. [Consulta: 8 juliol 2017].
# Vol 236 d'Air Transat

El vol 236 d'Air Transat fou un vol transatlàntic amb origen a Toronto (Canadà) i destinació a Lisboa (Portugal) que el 24 d'agost del 2001 patí una fallada dels dos motors quan es trobava sobre l'oceà Atlàntic. L'Airbus A330 es quedà sense combustible a causa d'una fuita relacionada amb procediments de manteniment incorrectes. El comandant Robert Piché, un pilot veterà de planadors de 48 anys, i el copilot, Dirk de Jager, de 28 anys, aconseguiren dur a terme un aterratge d'emergència a les Açores i així salvar la vida de les 306 persones (293 passatgers i 13 tripulants) que anaven a bord de l'avió. La majoria dels passatgers eren canadencs que anaven a fer turisme per Europa i expatriats portuguesos que tornaven a Portugal a visitar la família.

## Referències

* ↑ Crossette, Barbara «Jet Pilot Who Saved 304 Finds Heroism Tainted» (en anglès). The New York Times, 10-09-2001 [Consulta: 21 agost 2007 2007].
# Guacamai gorjablau

El guacamai gorjablau (Ara glaucogularis) és una espècie d'ocell de la família dels psitàcids que habita boscos de ribera i chaco de l'est de Bolívia, el Paraguai i nord de l'Argentina.
# Pseudoperípter

En arquitectura, un edifici pseudoperípter té columnes al pòrtic davanter, però les columnes dels costats estan encastades en els murs de l'edifici. Els antics romans van preferir els edificis pseudoperípter, amb un pòrtic a la part davantera, amb columnes encastades al llarg dels costats i murs en posteriors a la cella .
Un edifici pseudoperípter amb un pòrtic a cada extrem és anomenat Anfipròstil . Vegeu el Temple d'Atenea Niké i el Temple de Venus i Roma.
els edificis pseudoperípter semblen similars als edificis perípters amb columnes exemptes al voltant de la cella com un peristil . L'temple de Zeus Olímpic a Agrigent és un famós exemple grec d'aquest estil, que va arribar a ser més comú en la Roma Antiga.

## Vegeu també

* Perípter
# Micropterix lambesiella

Micropterix lambesiella és una espècie d'arna de la família Micropterigidae. Va ser descrita per Viette, l'any 1949.
És una espècie endèmica del nord-est d'Algèria. Té una envergadura de 4,2-4,5 mm.

## Referències

* ↑ Micropterix lambesiella at The Global Lepidoptera Names Index.
* ↑ «Micropterix lambesiella Viette, 1949». Natural History Society. Arxivat de l'original el 2018-05-11. [Consulta: 11 desembre 2019].
# Cinquanta-sis

El cinquanta-sis és un nombre natural que segueix el cinquanta-cinc i precedeix el cinquanta-set. S'escriu 56 o LVI segons el sistema de numeració emprat.
Ocurrències del cinquanta-sis:
* Designa l'any 56 i el 56 aC
* És el codi telefònic internacional de Xile.
* És un nombre d'Erdős-Woods.

## Referències

* ↑ «Country Codes» (en anglès). [Consulta: 4 desembre 2017].
* ↑ (successió A059756 a l'OEIS)
# Orgburó

Orgburó és la contracció del terme anglès Organizational Bureau, derivat al seu torn del rus организационное бюро, en català Oficina d'Organització. Dins la jerarquia de l'antic Partit Comunista de la Unió Soviètica era un subcomitè del Politburó, creat per prendre les decisions que feien referència a l'organització del treball en l'antiga Unió Soviètica. Existí entre el 1919 i el 1952, en què fou abolit i les funcions transferides al Secretariat del partit.

## Funció de l'Orgburó

L'Orgburó era el segon comitè en la jerarquia del Comitè Central del partit, creat per establir l'organització laboral en la Unió Soviètica. El Orgburó supervisava el treball dels comitès locals del partit i tenia atribucions per seleccionar i assignar càrrecs a membres del Partit Comunista allí on fossin necessaris. Les funcions de l'Orgburó i del Politburó estaven sovint relacionades, tot i que les decisions finals eren preses per aquest darrer estament. Mentre el Politburó es preocupava essencialment de la planificació estratègica, de la supervisió dels ciutadans i de l'estat del país, l'Orgburó s'encarregava de la distribució adient de la força laboral al servei de l'Estat.

## Elecció i atribucions dels funcionaris

L'Orgburó, que era supervisat per una de les secretaries del Comitè Central, s'elegia de forma similar al Politburó i el Secretariat, a través dels plens del Comitè Central. El primer Orgburó, que constava de tres membres, fou elegit el 16 de gener de 1919 en la reunió del Comitè Central d'aquell any. Aquesta situació fou modificada poc després, amb tot, en el Vuitè Congrés del partit, entre el 8 i el 23 de març de 1919, quan es feren esmenes als càrrecs del Politburó, l'Orgburó i el Secretariat. Així, el ple del Comitè Central designà aquest cop cinc membres per a l'Orgburó el 25 de març de 1919. Per bé que algunes figures de primer ordre en el partit foren al mateix temps membres de l'Orgburó i del Politburó (Stalin i Molotov entre d'altres), habitualment els membres de l'Orgburó eren membres del partit de menor importància en relació a aquells electes al Politburó i al Secretariat.

## Referències

* ↑ USSR: Communist Party: Orgburo a Archontology
# Josef Sellmair

Josef Sellmair (Thalhausen, 21 de febrer de 1896 - Ludwigshafen, 23 de juliol de 1954) fou un teòleg i pedagog catòlic alemany.

## Biografia

Josef Sellmair, fill de l'agricultor Joseph i de la seva dona Maria, després d'assistir del 1902 al 1909 a una escola pública a Wippenhausen, el 1909 entrà a l'internat per a futurs seminaristes a l'arxidiòcesi de Scheyern i Freising. El 1915 fou cridat per fer el servei militar com a soldat a la Primera Guerra Mundial i l'any següent acabà el batxillerat a Freising. Durant els anys 1918 i 1920 passà pel campament francès per a oficials presoners de guerra a Usès, i ja el 1920 es matriculà a la Universitat de Freising per fer-hi els estudis de teologia i el 29 de juny del 1922 obtingué la seva ordenació com a sacerdot.
Després d'haver exercit com a capellà a Oberföhring, el 1925 exercí com a mossèn a Múnic, dos anys després dedicà els seus serveis sacerdotals a Nymphenburg. Obtingué el grau de doctor en teologia i en filosofia i també exercí com a professor de religió. La tardor del 1945 es feu càrrec d'una feina com a professor extraordinari de pedagogia a la Universitat de Regensburg. Dos anys més tard es canvià a la Universitat de Múnic i visqué a Jetzendorf.
Després d'una llarga malaltia morí el 23 de juliol del 1954 a Ludwigshafen i fou enterrat a Wippenhausen.

## Obres

* "Internatserziehung. Probleme und Aufgaben katholischer Gemeinschaftserziehung" (1929/1931) / "Educació als internats. Problemes i Tasques en l'educació en comunitat" (1929/1931)
* "Pädagogik des Jansenismus" (1932) / "Pedagogia del Jansenisme" (1932)
* "Der Mensch in der Tragik" (1936; 1941 zweite, 1949 dritte Auflage; italienische Übersetzung L'uomo nella tragedia 1944, 1949 zweite Auflage) / "L'home en la tragèdia". (1936; 1941 segona edició, 1949 tercera edició; Traduïda a l'italià)
* "Priester und Mensch" (Pamflet Pasqua de 1938; Traduït al castellà i a l'anglès)
* "Der Priester in der Welt" (1939) (Llibre que completa el pamflet anterior i en canvia el títol) / "El Sacerdot al Món"; Traduït al castellà i a l'anglès
* "Tagebuch des Templers" (1947) / "Diari del Templer" (1947)
* "Weisheit der Sibylle" (1948) / "Saviesa de les pitonisses" (1948)
* Lehren der Geschichte (1949) / "Ensenyances de la Història" (1949)
# Estació de Paral·lel

Mapa Metro Línia 2 :
Mapa Metro Línia 3 :
Mapa Funicular de Montjuïc :
Paral·lel (antigament anomenada Poble Sec) és una estació de les línies L2 i L3 del Metro de Barcelona situada sota l'Avinguda Paral·lel entre els districtes de Sants-Montjuïc i Ciutat Vella de Barcelona. També és l'inici del funicular de Montjuïc.
L'estació de la L3 es va inaugurar el 1970 amb el nom de Pueblo Seco com a part de la línia III. El 1975 es va convertir en l'estació de canvi de tren de la línia III amb la línia IIIB a causa de diferències de corrent fins que el 1982 es van unificar ambdues línies i es van convertir en l'actual L3, a més es va canviar el nom de l'estació per l'actual de Paral·lel.
El 1997 es van inaugurar les andanes de la L2, reaprofitant les antigues de la línia IIIB. Actualment n'és l'estació capçalera fins que es faci el perllongament de la L2 entre Sant Antoni i l'Aeroport del Prat, llavors aquesta línia deixaria de donar-hi servei.
* L'estació de metro de la L3
* L'estació de metro de la L2
* L'estació del funicular de Montjuïc

## Serveis ferroviaris

| Procedència/Destinació | < | > | Procedència/Destinació |
| Metro de Barcelona |||||
| terminal | terminal | Sant Antoni | Badalona Pompeu Fabra |
| Zona Universitària | Poble Sec | Drassanes | Trinitat Nova |
| Funicular de Montjuïc |||||
| terminal | terminal | Parc de Montjuïc | Parc de Montjuïc |

## Galeria d'imatges

* Les estacions de la L3 i L2 el 2005
* Unitat 3000 a l'estació de la L3 direcció Trinitat Nova
* Unitat 9000 a l'estació de la L2 iniciant servei cap a Badalona

## Accessos

* Avinguda Paral·lel

## Vegeu també

* Llista d'estacions del metro de Barcelona
* Xarxa ferroviària de Catalunya
# Joan Mora Soler

Joan Mora Soler (Barcelona, 1944 - 17 d'octubre de 2017) va ser un escultor català, fill d'un tallista de marbre. Va estudiar a l'escola de la Llotja de Barcelona, ampliant estudis gràcies a una beca de l'Institut Francès de Barcelona a París a l'École des Beaux-Arts. Des d'aleshores va realitzar gran quantitat d'exposicions individuals i col·lectives tant a Espanya com a l'estranger.
Es caracteritza per usar gairebé exclusivament el marbre a les seves escultures amb un gran tecnicisme. El tema de la seva obra és la dels objectes comuns amb una representació exacta, aconseguint les textures i el color a base d'usar diferents tipus de pedra.
* L'any 1978 va realitzar una exposició a Fundació Miró de Barcelona, dedicada a tota mena de barrets.
* El 1981 va obtenir el Gran Premi a la V Biennal Internacional de Valparaíso.
* A partir de l'any 1982 participa en la fira ARCO de Madrid.
* Realitza el 1982 el monument a mossén Clapés a Barcelona.
* El 1988 realitza l'escultura Bandera Olímpica, situada a la seu del Comitè Olímpic Internacional a Lausana (Suïssa)
* El 1996 la seva escultura Barcelona Olímpica es col·loca al vestíbul de la Casa de la Ciutat de Barcelona.
* 1997 A la XII Biennal Internacional de l'Esport en les Belles Arts de l'any 1997, se li va concedir el primer premi d'escultura amb Pols de força així com l'any 1999 amb Boxeo.
* Al vestíbul de la Biblioteca Municipal del districte de Sant Andreu de Palomar, té instal·lada una gran escultura.
Va rebre postumament la Medalla al Mèrit Cultural per part de l'Ajuntament de Barcelona.

## Obres

* Maletín
* Cafetera
* La silla del torero
* Carpeta
* Cajas
* Sifón
* Teléfono
* Paquete con cuerda

## Referències

* ↑ «Mor l'escultor andreuenc Joan Mora als 73 anys». andreuenc.cat, 17-10-2017 [Consulta: 7 abril 2018].
* ↑ «Bienal Internacional del Deporte.». Arxivat de l'original el 2006-11-28. [Consulta: 1r febrer 2013].
* ↑ «Barcelona atorga la Medalla al Mèrit Cultural a l'escultor Joan Mora». aldia.cat, 23-02-2018 [Consulta: 7 abril 2018].

## Bibliografia

* DDAA. Diccionario "Rafols" de Artistas Contemporáneos de Cataluña y Baleares. Tomo III (en castellà). Barcelona: Ed. Catalanes, 1989. ISBN 84-86719-14-3.
# Pseudopediasia

Pseudopediasia és un gènere d'arnes de la família Crambidae.

## Taxonomia

* Pseudopediasia amathusia Bleszynski, 1963
* Pseudopediasia calamellus (Hampson, 1919)
* Pseudopediasia diana Bleszynski, 1963

## Referències

* ↑ «GlobIZ search». Global Information System on Pyraloidea. [Consulta: 1r febrer 2019].
# Medalla Imtiyaz

La Medalla Imtiyaz o Imtiaz (turc İmtiyaz Madalyası) o bé Nishan-i-Imtiaz (turc Nişan-ı İmtiyaz) va ser una condecoració militar de l'Imperi Otomà, instituïda en 1882. Es presentava en dos variants, d'or i d'argent. La medalla d'or era la màxima condecoració i distinció al valor. military decoration for gallantry. Quan es va atorgar durant la Primera Guerra Mundial la medalla va ser usat amb un fermall del mateix tipus de metall que la medalla. La barra representava sabres creuats, amb la data de 1333 (1915).

## Referències

* ↑ Tezer, Tim. «Ottoman Decorations». turkishmedals.net. Arxivat de l'original el 2015-05-02. [Consulta: 3 setembre 2011].

## Bibliografia

* Edhem Eldem, İftihar ve İmtiyaz : Osmanlı Nişan ve Madalyaları Tarihi İstanbul 2004, ISBN 975-93692-8-1.
* Metin Erüreten, Osmanlı madalyaları ve nişanları. Belgelerle tarihi, İstanbul 2001, ISBN 975-97637-0-2.
* Die Orden, Wappen und Flaggen aller Regenten und Staaten. 5 Teile. Ruhl, Leipzig 1883–1887.
# Josep Cararach i Mauri

Josep Cararach i Mauri (Sant Andreu del Palomar, 10 de febrer de 1877 – Barcelona, febrer de 1969) fou un metge i polític català.
Fill de botiguers, estudià medicina a la Universitat de Barcelona i el 1900 va fer el doctorat a Madrid. Tornà a Barcelona, on va compaginar la seva tasca de metge de família amb la participació amb diverses associacions. Fou cap de sanitat del Sometent a Sant Andreu. El 1901, juntament amb Ignasi Iglesias, va fundar l'Agrupació Catalanista Foc Nou amb la finalitat de promoure la cultura catalana i que va organitzar els primers Jocs Florals de Sant Andreu amb la participació de Mossèn Jacint Verdaguer. El 1906, funda i presideix l'entitat mutualista Previsió Obrera per atendre les necessitats d'invàlids i ancians. També, la secció local de la Creu Roja i la Junta Benèfica de Sant Andreu i La Sagrera. S'afilia al Centre Popular Catalanista, del que arriba a ser president i director d'Autonomia (1904-1923), el seu òrgan d'expressió. Més tard, s'afilia a la Lliga Regionalista. Durant la Setmana Tràgica (1909) ell i Ignasi Iglesias van fer de mitjancers entre l'exèrcit i els revoltats a Sant Andreu.
El 1905, és elegit regidor de l'Ajuntament de Barcelona, des d'on aconsegueix nombroses millores de caràcter urbanístic pel barri i també que els andreuencs deixin de pagar taxes a Barcelona. Cararach és reelegit com a tinent d'alcalde per la Lliga Regionalista el 1906-1910, 1914-1918, 1922, i 1930. Es presentà en les llistes de la Lliga a les eleccions municipals espanyoles de 1931, però no fou escollit. El 1926 fou un dels fundadors de la Clínica Sant Jordi de Barcelona, juntament amb el seu fill Pere Màrtir Cararach, el seu gendre Josep Dencàs i Puigdollers i Agustí Marí Guinart, entre d'altres. Durant la Segona República Espanyola no va exercir cap càrrec polític i es dedicà a la Clínica. Durant la guerra civil espanyola, però. hagué d'amagar-se i la seva casa fou confiscada per la FAI.
Molt afectat per la Guerra Civil i la duresa de la postguerra, Josep Cararach i Mauri no va tornar a exercir. Complerts els 65 anys, es traslladà a viure al carrer Casp, a la Casa Calvet, on va morir el febrer de 1969, als 91 anys.

## Referències

* ↑ Rabassa i Massons, Jordi «Josep Cararach i Mauri: aproximació biogràfica». Finestrelles, Núm.: 9 Sant Andreu. de poble a ciutat (1875-1936), 1998, pàg. 249-263.
* ↑ Cèlia i Canyelles, Julià. Els governs de la ciutat de Barcelona (1875-1930). Ajuntament de Barcelona, 2013, p.133. ISBN 978-84-9850-461-3.
* ↑ Error: hi ha títol o url, però calen tots dos paràmetres.MBC. «». Galeria de Metges Catalans. Col·legi Oficial de Metges de Barcelona, 2015.
# YaKuake

Yakuake (Yet another Kuake) és un emulador de terminal per KDE inspirat en el terminal del videojoc Quake: al prémer una tecla (per defecte F12, però es pot configurar qualsevol altra), la consola apareix desplaçant-se des de la part superior de l'escriptori, i quan tornes a prémer la tecla, la consola s'amaga cap a la part superior de l'escriptori altre cop.
L'avantatge d'aquest terminal radica en la velocitat de càrrega. En estar sempre carregada en memòria tarda molt menys a arrencar que les altres, quelcom molt útil per la gent que usa molt el terminal.

## Vegeu també

* Konsole

## Enllaços externs

* Yakuake a KDE-Apps.org Arxivat 2006-04-25 a Wayback Machine. (anglès)
* Yakuake Website Arxivat 2007-08-18 a Wayback Machine. (anglès)
* Descripció i experiències amb YaKuake d'un blocaire Arxivat 2010-09-21 a Wayback Machine. (castellà)
# Joe Fogler

Joe Fogler (Nova York, 17 de març de 1884 - Nova York, 5 d'octubre de 1930) fou un ciclista estatunidenc, professional des del 1904 fins al 1914. Va destacar en les curses de sis dies on va aconseguir nou victòries.

## Palmarès

* 1905
** 1r als Sis dies de Nova York (amb Eddy Root)
* 1906
** 1r als Sis dies de Nova York (amb Eddy Root)
* 1909
** 1r als Sis dies d'Atlanta (amb Eddy Root)
* 1911
** 1r als Sis dies de Nova York (amb Jack Clark)
* 1912
** 1r als Sis dies de Nova York (amb Walter Rütt)
** 1r als Sis dies de Boston (amb Jim Moran)
* 1913
** 1r als Sis dies de Nova York (amb Alfred Goullet)
** 1r als Sis dies de París (amb Alfred Goullet)
** 1r als Sis dies de Boston (amb Iver Lawson)

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Gorsachius

Gorsachius és un gènere d'ocells de la família dels ardèids (Ardeidae). Les diferents espècies d'aquests martinets de nit, s'estenen per les zones humides d'Àfrica, sud-est asiàtic i Àsia oriental.

## Llistat d'espècies

Se n'han descrit quatre espècies dins aquest gènere:
* martinet de nit del Japó (Gorsachius goisagi).
* martinet de nit magnífic (Gorsachius magnificus).
* martinet de nit de Malàisia (Gorsachius melanolophus).

## Referències

* ↑ El gènere Gorsachius a TAXONOMICON Rev. 31-05-2010
# Mighty Tigers FC

El Mighty Tigers Football Club és un club de Malawi de futbol de la ciutat de Blantyre.
El club va ser fundat el 1984 amb el nom ADMARC Tigers.

## Palmarès

* Lliga malawiana de futbol:
       1989
* Copa malawiana de futbol:
       1984, 2009
* Copa Kamuzu de Malawi:
       1988, 1990
* Copa Chibuku de Malawi:
       1985
* BAT Sportsman Trophy
       1984

## Referències

* ↑ «Tigers FC matches 2018 season».
* ↑ Club profile - Soccerway.com
* ↑ «Malawi - List of Foundation Dates».
* ↑ «Malawi - List of Champions». RSSSF.
* 1 2 3 «Malawi - List of Cup Winners». RSSSF.